Diari Oficial de la Generalitat Valenciana


Sumari del DOGV 9969, del 30-10-2024 (2024/11340)

RESOLUCIÓ de 23 d'octubre de 2024, de concessió de les ajudes convocades per Resolució de 28 de desembre de 2023, de la directora general de Comerç, Artesania i Consum, per la qual s'efectua la convocatòria anticipada per a l'exercici 2024 de les ajudes en matèria de comerç, consum i artesania. Expedients tipus CMAAS4.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9969

Data del DOGV
:   30-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11642

CVE
:   KYNX-C-0864-07679

Data del document
:   23-10-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * ajuda pública
    * ajuda a la comercialització
    * promoció del comerç

Vista l'Ordre 22/2018 de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania (DOGV 8433, de 28.11.18), modificada per l'Ordre 5/2022, d'1 de juny (DOGV 9355, de 06.06.2022) i correcció d'errors de 31 de maig de 2023 (DOGV 9610, de 05.06.2023).

Vista la Resolució de 28 de desembre de 2023, de la directora general de Comerç, Artesania i Consum, per la qual s'efectua la convocatòria anticipada per a l'exercici 2024 de les ajudes en matèria de comerç, consum i artesania (DOGV 9760, de 05.01.2024).

Vista l'acta de la Comissió Qualificadora, reunida el 4 d'octubre de 2024, en la qual consta la proposta formulada sobre les sol·licituds d'ajudes presentades que s'acullen a allò regulat en el títol II, capítol II, article 20.3 de l'Ordre 22/2018, de conformitat amb la modificació realitzada per l'Ordre 5/2022, d'1 de juny i que ha estat elevada a la consellera d'Innovació, Indústria, Comerç i Turisme, a través de la Direcció General de Comerç, Artesania i Consum,

RESOLC

*Primer*

Concedir les ajudes que es recullen a l'annex I, per un import total de 181.787,59 euros, per a la realització de les accions que en el mateix s’especifiquen.

Les ajudes que es concedeixen a través de la present resolució estan sotmeses al règim de *minimis*  regulat pel Reglament (UE) número 2023/2831 de la Comissió, de 13 de desembre de 2023, relatiu a l'aplicació dels articles 107 i 108 del Tractat de Funcionament de la Unió Europea als ajuts de *minimis*  (DO L 2023/2831, de 15.12.2023).

*Segon*

Les ajudes es finançaran amb càrrec a l'aplicació pressupostària Y4096.49.90.958.G07.458.66, línia de subvenció S0128 del pressupost de despeses de la Generalitat per a l'exercici 2024.

*Tercer*

La beneficiària, de conformitat amb el que estableix l' apartat vuitè de la Resolució de 28 de desembre de 2023, podrà realitzar i justificar, fins al 18 de novembre de 2024, l'activitat objecte de la subvenció i el compliment de la finalitat que en determina la concessió, així com de les obligacions establides a l'article 13 i dels requisits i condicions imposades, mitjançant la presentació dels documents establits a l'article 15, així com la documentació addicional, si s'escau, de l'article 21.2, tots ells de l'Ordre 22/2018 de bases reguladores d'aquestes ajudes de conformitat amb la modificació realitzada per l'Ordre 5/2022, excepte les contemplades a l'apartat f) de l'article 20.3 que, per les seves dates de realització no puguen justificar-se en aquest termini; en aquest cas, la justificació es presentarà en els 10 dies naturals següents a la finalització de l' activitat, i no podrà acceptar-se en cap cas amb posterioritat al dia 11 de desembre de 2024.

El càlcul de la subvenció definitiva a percebre es realitzarà aplicant el percentatge de suport real a la despesa justificada i aprovada.

L'incompliment de les obligacions i condicions imposades a la beneficiària podrà donar lloc a la minoració o la resolució de la subvenció, en els termes establits a l'article 16 de l'esmentada Ordre 22/2018, de conformitat amb la modificació realitzada per l'Ordre 5/2022.

L'import de la subvenció no podrà ser destinat a finalitat ni activitat diferent d' aquella per a la qual es concedeix i el seu incompliment obligarà a la devolució dels fons percebuts.

*Quart*

Denegar les ajudes a les sol.licitants que es relacionen a l'annex II d' aquesta Resolució, pels motius que s' hi especifiquen.

Contra aquesta resolució, que posa fi a la via administrativa, es podrà interposar, potestativament, recurs de reposició davant el mateix òrgan que l'ha dictada, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes a comptar des de l'endemà de la seua publicació, o bé recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, d'acord amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 23 d'octubre de 2024

Nuria Montes de Diego

Consellera d'Innovació, Indústria, Comerç i Turisme

Esta disposició conté annexos. Consulteu-ne la versió en PDF.